《碧泉九日有感》
宋代·胡宏

祝融地势东南俯，西北星辰拱汉关。
冷落山河凭玉几，凋残名物损朱颜。
西风凛凛鹏空抟，朔雪飘飘雁亦寒。
正恐中原消息断，问谁曾到五陵间。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。